Вось ужо колькі гадоў рэжысёр Анатоль Алай няспынна даследуе малавядомыя старонкі ваеннай гісторыі. Ад несанкцыянаванай сустрэчы савецкіх і амерыканскіх салдат у нямецкім Торгау ў 1945-м — да лёсу лётчыка-легенды, камандзіра штрафбата, Героя Савецкага Саюза Івана Фёдарава… Лаўрэат шматлікіх фестываляў, спецыяльнай Прэміі Прэзідэнта Рэспублікі Беларусь дзеячам культуры і мастацтваў Анатоль Іванавіч з’яўляецца і заслужаным аператарам, у чыім актыве — больш за сто карцін.